Nicola Amati

Nicola Amati (1596–1684) var en italiensk fiolinmaker. Han regnes som det fremste medlemmet i fiolinbyggerfamilien Amati.Bartruff, William: The History of the Violin ; Sitat: «His instruments are considered the most exemplary of his family.»

Bestefaren Andrea og faren Girolamo var også fiolinbygger, og Nicola forfinet den utviklingen de hadde startet når det gjelder fiolinkroppens proporsjoner, lakken, forholdet mellom de ulike delenes trestyrke, samt utformingen av snekken og av det f-formede tonehullet. 

Nicola Amatis beste arbeider kalles «de store amatiene» og regnes til de mest etterspurte musikkinstrumenter. På grunn av klangen betegnes de som ideelle «Mozart-fioliner».«The Violin/Fiddle», Facts for students

I sitt verksted i Cremona lærte Nicola Amati opp en rekke prominente fiolinbyggere, blant annet Andrea Guarneri (bestefar til Giuseppe Guarneri del Gesù), Giovanni Battista Ruggeri, Pietro Giacomo Ruggeri, Francesco Ruggeri, Paolo Grancino og sannsynligvis også Antonio Stradivari (et endelig belegg for dette mangler). Det er oppdaget en signatur av Jakob Stainer i en amati-fiolin, og av det kan en slutte at Stainer i det minste hadde et opphold i Amatis verksted.Artikkel «Niclola Amati» i: Lexikon der Violine, Laaber-Verlag 2004, ISBN 978-3-89007-544-0; s. 45-46MGG, 2. opplag bind 1, s. 578.

 Referanser 

 Kilder 


 Eksterne lenker 
 Archivio della liuteria cremonese


Kategori:Fiolinbyggere
Kategori:Personer fra Cremona